Αθλητικός Όμιλος Ορεστιάδας

Ο Αθλητικός Όμιλος Ορεστιάδας είναι αθλητικό σωματείο το οποίο ιδρύθηκε στις 20 Σεπτεμβρίου 1970 στην Ορεστιάδα.

Τμήμα βόλεϊ 
Το τμήμα βόλεϊ του συλλόγου αγωνίστηκε για πρώτη φορά το 1971. Το 1984 με τον Ηλία Ιεροκλή στο τιμόνι της ομάδας εξασφάλισε τη συμμετοχή της για πρώτη φορά στη Α1 κατηγορία. Από το 1989 και μετά αποτέλεσε μια από τις ισχυρότερες ομάδες όχι μόνο του ελληνικού πρωταθλήματος αλλά και των ευρωπαϊκών διοργανώσεων. Τρεις φορές κατέκτησε τη δεύτερη θέση στο ελληνικό πρωτάθλημα και άλλες 4 φορές συμμετείχε στην τελική φάση ευρωπαϊκών διοργανώσεων με κορυφαία στιγμή την 2η θέση στο κύπελλο συνομοσπονδίας το 1995 όπου απέκλεισε την μεγάλη τότς Μίλαν του Μπερλουσκόνι με 3-2 σετ και αγωνίστηκε στον τελικό με την Πάρμα από την οποία έχασε με 3-0. Το 2007 η Ορεστιάδα υποβιβάστηκε μετά από αγώνες play out. Την επόμενη χρονιά έχασε την άνοδο στην μεγάλη κατηγορία στα μπαράζ για μια νίκη απέναντι στον Φοίνικα Σύρου. Το 2009-10 η ομάδα έπεσε στην Β' εθνική κατηγορία και από εκεί ξεκίνησε και η μετέπειτα άνοδος καθώς το 2010-11 ανεβαίνει και πάλι στην Α2 κατηγορία αήττητη και μπαίνει στο παιχνίδι της ανόδου που χάθηκε για λίγο την σαιζόν 2011-12. Την σαιζόν 2012-13 συμμετείχε στα play-off ανόδου, αλλά μένοντας τρίτη έχασε την άνοδο στην Volleyleague. Μια σεζόν αργότερα η ομάδα της Ορεστιάδας κατάφερε να πετύχει αυτό που χρόνια επιζητούσε και στα μπαράζ ανόδου της Α2 με αντιπάλους τις ΜΕΝΤ, Α.Ο.Ν.Αργυρούπολης και Κολλέγιο Αθηνών κατάφερε να πάρει την άνοδο για την μεγάλη κατηγορία του ελληνικού βόλλευ επιστρέφοντας ξανά στην Volleyleague μετά από εφτά χρόνια.

Διακρίσεις

Ευρωπαϊκές διοργανώσεις 
 4η θέση Κυπέλλου Κυπελλούχων:
1994
 Φιναλίστ Κυπέλλου Συνομοσπονδίας:
1995
 4η θέση Κυπέλλου Συνομοσπονδίας:
1996, 2000

Ελληνικό πρωτάθλημα 
 Φιναλίστ (3) Πρωταθλήματος Ελλάδας:
1993, 1997, 1998
 Φιναλίστ (1) Κυπέλλου Ελλάδας:
1993
 Φιναλίστ (1) Α2 Εθνικής:
2014

Τμήματα υποδομής 
 6 Πρωταθλήματα Ελλάδας εφήβων:
1988, 1991, 1992, 1993, 1995, 1996
 5 Πρωταθλήματα Ελλάδας παίδων:
1989, 1991, 1992, 1993, 2000

Διακεκριμένοι πετοσφαιριστές 
  Αντώνης Τσακιρόπουλος, 
  Νίκος Σαμαράς
  Θεόδωρος Μπάεφ
  Θεόδωρος Μποζίδης
  Δημήτρης Τζούριτς
  Γιώργος Παπάζογλου
  Ηλίας Γραμματικόπουλος
  Δημήτρης Γκαράς

Εξωτερικοί σύνδεσμοι 
Επίσημη ιστοσελίδα
acorestiadas.blogspot.com
Οι ελληνικές επιτυχίες στο ευρωπαϊκό βόλεϊ sport.gr

Αθλητικοί σύλλογοι Έβρου
Ιδρύσεις αθλητικών συλλόγων το 1970
Ελληνικοί σύλλογοι πετοσφαίρισης
Ελληνικοί σύλλογοι στίβου
Ελληνικοί σκακιστικοί σύλλογοι
Ελληνικοί σύλλογοι αντισφαίρισης
Ελληνικοί σύλλογοι επιτραπέζιας αντισφαίρισης
Ορεστιάδα
Σωματεία Ε.Σ.ΠΕ.ΘΡ.ΑΝ.ΜΑΚ.